Steven Spielberg

Steven Allan Spielberg (født 18. desember 1946 i Cincinnati i Ohio) er en amerikansk filmregissør, filmprodusent og manusforfatter. Spielberg er en av de kommersielt mest vellykkede filmskaperne siden midten av 1970-tallet. Han brøt gjennom med Haisommer og inntektene fra Haisommer gjorde at budsjettet for Nærkontakt av tredje grad (1977) ble nesten ti ganger så stort. I 1996 ble Spielbergs formue anslått til 1 milliard dollar.

Spielberg er nær venn av den også suksessrike regissøren Robert Zemeckis (Tilbake til fremtiden, Forrest Gump, Kontakt, Beowulf). Vennskapet begynte tidlig da Zemeckis skrev manus til filmen Unnskyld, hvor er Hollywood?, hvor Spielberg hadde regien. Senere produserte Spielberg Tilbake til fremtiden-trilogien til Zemeckis. Spielberg og Zemeckis produserte sammen science-fiction-filmen A.I.: kunstig intelligens (prosjektet som regissøren Stanley Kubrick ikke fikk gjennomført) hvor Spielberg tok regien. Spielberg og Zemeckis produserte også sammen animasjonsfilmen Monsterhuset.

Spielberg har selv skrevet manus til flere av filmene sine som f.eks. Nærkontakt av tredje grad og A.I.: kunstig intelligens. Manus til A.I. ble opprinnelig laget av Spielbergs venn Stanley Kubrick. De to diskuterte A.I.  over flere år (fra 1984) og det endte med at A.I.: kunstig intelligens ble filmatisert av Spielberg året etter at Kubrick døde. Den ferdige filmen begynner med en stadfesting at det var en Spielberg/Kubrick-produksjon.

Han har en stjerne på Hollywood Walk of Fame. I 2001 ble han utnevnt til Honorary Knight Commander i Order of the British Empire.

I 1994 støttet Spielberg og Shoah Foundation i Los Angeles innsamling av vitnesbyrd fra 52.000 holocaustoverlevende i 56 land. Dokumentasjonen er oppbevart ved University of Southern California. I 2022 donerte han 1 million dollar til humanitært hjelpearbeid etter Russlands invasjon av Ukraina.

Liv og familie 
Steven (jødisk: «Shumel») Allan Spielberg ble født 18. desember 1946 i Cincinnati, Ohio. Hans mor, Leah (født Posner, senere Adler; 12. januar 1920 - 21. februar 2017) var en restauratør og konsertpianist. Posner-slektenhadde bakgrunn fra Poznan i det nåværende Polen og familienavnet Posner viser til byen Posen (nå Poznan). Preussen overtok Posen på slutten av 1700-tallet. Morens familie hadde den kosmopolittiske Odessa som hjemby. Philip («Fievel») Posner (født 1884) forlot Odessa i 1905 (etter pogromer og opptøyer det året) og reiste til USA der han slo seg ned i Cincinnati. Haskalah, den jødiske opplysningsbevegelsen, sto sterkt i Odessa, mens Philip forble ortodoks. Philips foreldre, Simon og Miriam, utvandret også kort tid etter sønnen. Philip var gift med Jennie Fridman født 1882 i Cincinnati, og hennes forfedre hadde utvandret fra Polen i det russiske keiserriket. Philip levde av å selge sko, klær og tekstiler, og viksomheten var for en stor del basert i boligen der lille Steven Spielberg likte å leke blant stablene av handelsvarer på bestefarens loft. Philip snakket jiddisch, hadde langt skjegg og brukte det ortodokse antrekket med lang sort frakk og hatt; lille Steven var overfor ikke-jødiske kamerater flau over bestefarens fremtoning. Grandonkel Boris var skuespiller på det lokale jiddisch-språklige teateret der han blant annet fremført Shakespeare.

Hans far, Arnold Spielberg (6. februar 1917 - 25. august 2020) var en elektroingeniør som var involvert i utviklingen av datamaskiner. Arnold studerte ved University of Cincinnati etter å blitt dimittert fra hæren i 1945. Familien hans var ortodokse jødiske. Arnolds far, Samuel Spielberg, arbeidet som handelsmann og opparbeidet en god formue, inntil han tapte alt under den store depresjonen. Farmoren Rebecca, «Becky» (født Chechick), var belest, driftig og medvirket i politikk og jødiske foreniger. Spielbergs besteforeldre fra faren var jøder fra Det russiske keiserriket (nå i Ukraina), som bosatte seg i Cincinnati på 1900-tallet; bestemoren hans var fra Sudylkiv i nåværende Khmelnytskyj oblast, og bestefaren Samuel var fra landbruksdistriktet Kamjanets-Podilskyj (nå i Ukraina).

Arnold og Leah giftet seg i 1945 straks før han ble dimmittert fra den amerikanske styrkene etter andre verdenskrig. De første barneårene bodde familien i Avondale i et miljø dominert av ortodokse jøder, det var få barn på Stevens alder. Bestemor Jennie drev engelskopplæring for jødiske innvandrere med tyskspråklig bakgrunn, noen var holocaustoverlevende og Steven hørte som barn snakk om Hitler og holocaust. Cincinnati hadde rundt 22.000 jødiske innbyggere da Steven vokste opp. De var opprinnelig tydelige skillelinjer mellom de mer fremgangsrike tyske jødene og de østeuropeiske jødene i byen. Familien flyttet til New Jersey i 1949 der de bodde til 1957 da de flyttet til Arizona. Steven Spielberg hadde bar mitzvah da han var 13 år gammel. Familien gikk sporadisk i synagogen og fulgte kosher-reglene først og fremst når rabbineren eller besteforeldrene var på besøk. Steven Spielberg begynte å skjule sin jødiskhet for å bli akseptert i majoritetsbefolkningen.

Filmografi i utvalg

Som regissør 
{| class="wikitable" 
|- bgcolor="#CCCCCC" 
! År !! Film !! Originaltittel 
|-
|2022
|The Fabelmans
|
|-
| 2020 || West Side Story ||
|-
| 2018 || Ready Player One ||
|-
| 2017 || The Post ||
|-
| 2016 || SVK - Store Vennlige Kjempe || The BFG
|-
| 2015 || Bridge of Spies || 
|-
| 2012 || Lincoln || 
|-
| 2011 || War Horse || 
|- 
| 2011 || På eventyr med Tintin: Enhjørningens hemmelighet || The Adventures Of TinTin
|- 
| 2008 || Indiana Jones og krystallhodeskallens rike || Indiana Jones and the Kingdom of the Crystal Skull|-
| 2005 ||München || Munich|- 
| 2005 ||Klodenes kamp || War of the Worlds 
|- 
| 2004|| Terminalen || The Terminal|- 
| 2003 ||Catch Me If You Can || 
|- 
| 2002 ||Minority Report || 
|- 
| 2001 ||A.I.: kunstig intelligens || Artificial Intelligence: AI|- 
| 1998 ||Redd menig Ryan || Saving Private Ryan|- 
| 1997 ||Amistad ||
|- 
| 1997 ||Den Tapte Verden: Jurassic Park || The Lost World Jurassic Park|- 
| 1993 ||Jurassic Park || 
|- 
| 1993 ||Schindlers liste || Schindler's List|-
| 1992 ||Hook||
|- 
| 1989 ||Indiana Jones og det siste korstog || Indiana Jones and the Last Crusade|-
| 1989 || Always || Always|- 
| 1985 ||Purpurfargen || The Color Purple|- 
| 1984 ||Indiana Jones og de fordømtes tempel || Indiana Jones and the Temple of Doom|- 
| 1982 ||E.T. || 
|- 
| 1981 ||Jakten på den forsvunne skatten || Raiders of the Lost Ark|- 
| 1979 ||Unnskyld, hvor er Hollywood? || 1941|- 
| 1977 ||Nærkontakt av tredje grad || Close Encounters of the Third Kind|- 
| 1975 ||Haisommer || Jaws 
|-
| 1974 || The Sugarland Express ||
|- 
| 1971 ||Terror bak rattet (TV-film) || Duel 
|}

 Som produsent 
 2017 The Post 2011 Super 8 2010 True Grit - et ekte mannfolk 2009 Alle mine kjære 2008 Eagle Eye 2007 On the Lot (reality-serie)
 2007 Transformers 2006 Brev fra Iwo Jima 2006 Flags of Our Fathers 2005 Memoirs of a Geisha 2004 Terminalen 2002 Catch Me If You Can 2001 A.I.: kunstig intelligens 1998 Redd menig Ryan 1998 The Mask of Zorro 1995 Casper 1993 Schindlers liste 1991 Et amerikansk eventyr 1989 Always 1987 Empire of the Sun 1985 Purpurfargen 1983 På grensen til det ukjente 1982 Poltergeist 1982 E.T. the Extra-Terrestrial Som produksjonsleder 
 1985 – Tilbake til fremtiden (Back to the Future)
 2001 Jurassic Park III

 Som skuespiller 
 1980 – The Blues Brothers 1984 – Gremlins 1985 – Tilbake til fremtiden''

Referanser

Eksterne lenker 
 

 
TV-produsenter fra USA
Manusforfattere fra USA
Forretningsfolk fra USA
Filantroper fra USA
Honorære utnevnelser til Order of the British Empire
Produsenter som har vunnet Oscar for beste film
BAFTA-vinnere
Emmy-vinnere
Hollywood Walk of Fame
Science Fiction Hall of Fame
Personer fra Cincinnati
Personer fra Phoenix
1000 artikler enhver Wikipedia bør ha
Personer fra Haddon Township i New Jersey